《留别王嘉叟检正》
宋代·喻良能

初寮久已往，今谁主文盟。
王公有嫡孙，见者服且惊。
胸中九云梦，笔端三折拔。
招致道山中，掉头不肯应。
论事常山蛇，持身玉壶冰。
平生谢先容，要津真自登。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。